b'\n_START_ARTICLE_\nNew Swing Quartet\n_START_SECTION_\nZgodovina\n_START_PARAGRAPH_\nPrvi zametki zasedbe segajo v \xc5\xa0entjur pri Celju, nekaj let pred uradno ustanovitvijo NSQ, ko so Rado Razdev\xc5\xa1ek, Dare Hering in Gregor Bezen\xc5\xa1ek delovali kot tercet EmDiD\xc5\xbei. Za bo\xc5\xbei\xc4\x8dno novoletne praznike so dobili plo\xc5\xa1\xc4\x8do ameri\xc5\xa1ke zasedbe Golden Gate Quartet, na podlagi katere so pri\xc4\x8deli z izvajanjem tovrstne gospel glasbe. Leta 1968 se s pridru\xc5\xbeitvijo Marjana Petana preimenujejo v TuEmDiD\xc5\xbei, istega leta pa \xc5\xa1e zmagajo v oddaji Poka\xc5\xbei kaj zna\xc5\xa1, ki so jo takrat snemali na Resevni. Istega leta za\xc4\x8dno nastopati pod novim imenom New Swing Quartet.  _NEWLINE_Leta 1970 zasedbo zapusti Gregor Bezen\xc5\xa1ek, ki ga nadomesti Celjan Oto Pestner, kvartet pa za\xc4\x8dne vse bolj prodirati na tuji trg, zato leta 1988 za\xc4\x8dno samostojno profesionalno kariero, istega leta pa \xc4\x8detverico zapusti Rado Razdev\xc5\xa1ek, ki ga zamenja Toma\xc5\xbe Kozlev\xc4\x8dar. _NEWLINE_Leta 1994 New Swing Quartet ob 25-letnici v ljubljanskih Kri\xc5\xbeankah nastopi s svojimi vzorniki Golden Gate Quartetom_NEWLINE_Leta 2003 Drago Medved napi\xc5\xa1e monografijo o kvartetu._NEWLINE_S koncertom ob 40-letnici, ki je potekal 30. decembra 2007 v Sevnici, kvartet sklene svojo glasbeno pot.\n_START_SECTION_\nNSQ danes\n_START_PARAGRAPH_\nV Zgornjem trgu v \xc5\xa0entjurju je od leta 2010 odprta spominska soba New Swing Quarteta, kjer je predstavljena celotna glasbena pot zasedbe, nagrade (tudi Viktor), plo\xc5\xa1\xc4\x8de ipd._NEWLINE_Decembra 2017 sporo\xc4\x8dijo, da bo kvartet ob 50-letnici znova zdru\xc5\xbeen nastopil februarja 2018.  _NEWLINE_26. marca 2018 je preminul ustanovni \xc4\x8dlan NSQ Rado Razdev\xc5\xa1ek.  _NEWLINE_V letu 2018 se New Swing Quarter ob 50-letnici glasbenega udejstvovanja ponovno zdru\xc5\xbei v postavi Oto Pestner, Dare Hering, Marjan Petan in Toma\xc5\xbe Kozlev\xc4\x8dar in po nekaj razprodanih prilo\xc5\xbenostnih koncertih nadaljuje z nastopi.'